A tavaszi fagyok típusai: 1. szállított fagy (áramlási fagy, advektív fagy), 2. kisugárzási fagy (radiációs fagy). A szélgépek a kisugárzási fagy ellen védenek. Erre a fagytípusra jellemző, hogy felhőtlen égbolt és alacsony páratartalom esetén a földfelszín sokkal több hőt sugároz ki, mint amennyit napközben a nap sugárzása átadott. Így az alsó légrétegek 0 °C alá hűlnek. Az ültetvény felett azonban jóval magasabb hőmérsékletű légréteg található. Ennélfogva már könnyen megállapítható, hogy a kisugárzási fagyok ellen a légkeveréses fagyvédelem lesz a hatékony megoldás. A szállított fagy jellemzője ezzel szemben, hogy az adott területre vagy tájegységre beáramló hideg légtömeg kiszorítja az ott található melegebb levegőt. Így hiányzik a terület felett a melegebb légréteg, tehát sajnos a fagyvédelmi szélgépek nem működnek.